钦定古今图书集成/理学汇编/文学典/第092卷 > 陈则
## 钦定古今图书集成/理学汇编/文学典/第092卷 > 陈则

按《明外史高启传》，“则字文度，昆山人。洪武六年举秀
才，授应天府治中，俄擢户部侍郎，以阅实户口，出为
大同府同知，进知府。”

按《苏州府志》，则字文度，昆山人。家贫力学，僦屋授徒，
以师范闻于乡里。工诗，与高、杨、张、徐辈倡和，北郭十
友之一也。尝赋紫菊云：“惟有魏花颜色似，春风秋露
不相同。”一时传诵，以“陈紫菊”呼之。洪武七年，由秀才
举，任应天府治中，转户部侍郎。所著诗散佚，仅存百
篇。